Milkwood Beach Cottages | LekkeSlaap
Vanaf R1 290 per nag (plek vir 6)
Verblyf is beskikbaar in 4 kothuise wat vir selfsorg toegerus is. Albei gashere is egter sjefs en sal graag op versoek etes vir gaste voorberei.
Die eenhede het oopplan-leefareas, toegeruste kombuise en buite-eetareas met braaigeriewe. Elke eenheid het sy eie tuin. Linne en badhanddoeke word voorsien, maar bring asb. jou eie strandhanddoeke. Gratis WiFi is beskikbaar, en daar is slim-TV's met Netflix, DVD-spelers en 'n DVD-biblioteek.
Die eiendom het 'n groot tropiese tuin met hangmatte, hangstoele en 'n paadjie na die strand wat saans verlig word. Die perseel is omhein en het 'n elektriese hek en veilige parkeerplek.
Besienswaardighede en doendinge in die omtrek sluit perdry op die strand, skubaduik, vlieërbranderry, diepseevisvang, haaihokduik, 'n gimnasium, en 'n reptielpark sowat 3 km hiervandaan, in. Die Wildekus is sowat 30 km van ons af.